**ĮSAKYMAS**

**Dėl draudimo teikti apgyvendinimo pASLAUGAS molėtų rajono savivaldybės tEritorijoje**

2020 m.  balandžio 8 d. Nr. B6-351

Molėtai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.2.5 punktu, siekdamas sumažinti COVID-19 (koronaviruso infekcijos) plitimą:

1. D r a u d ž i u karantino metu fiziniams ir juridiniams asmenims teikti apgyvendinimo paslaugas (nuomoti patalpas, butus, kitą gyvenamąjį plotą) trumpalaikiam fizinių asmenų apgyvendinimui Molėtų rajono savivaldybės teritorijoje.

2. N u s t a t a u, kad šio įsakymo pirmame punkte nurodytas draudimas netaikomas, kai:

 2.1. patalpos nuomojamos atvykstantiems į Molėtų savivaldybę dirbti asmenims (darbininkams);

 2.2. apgyvendinimo paslaugos teikiamos atskiruose nameliuose apgyvendinant vienos šeimos narius;

 2.3. apgyvendinimo įstaigoje apgyvendinti asmenys iki šio įsakymo įsigaliojimo jau gyveno apgyvendinimo įstaigoje ir apgyvendinimo įstaigos nuomos terminas nepasibaigęs.

 3. Į p a r e i g o j u apgyvendinimo paslaugų teikėjus, teikiančius šio įsakymo 2 punkte nustatytas apgyvendinimo paslaugas, užtikrinti, kad:

 3.1. būtų vykdomi karantino metu keliami reikalavimai;

 3.2. visi apgyvendinti suaugę asmenys pasirašytų sveikatos būklės deklaraciją (pridedama);

 3.3. nebūtų apgyvendinti asmenys, esantys saviizoliacijoje;

 3.4. pradėjus teikti apgyvendinimo paslaugas tą pačią dieną būtų teikiama informacija Molėtų rajono savivaldybės administracijai el. p. s.santeriovas@moletai.lt apie apgyvendinimo įstaigoje apgyvendintų asmenų skaičių.

|  |  |
| --- | --- |
| Administracijos direktorius  | Sigitas Žvinys |

Molėtų rajono savivaldybės administracijos direktoriaus

2020 m. balandžio 4 d. įsakymo Nr. B6-351

priedas

**SVEIKATOS BŪKLĖS DEKLARACIJA**

2020 - -

Molėtai

Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ patvirtinu, kad:

 (vardas, pavardė)

1. Šios deklaracijos pasirašymo dieną ar 14 dienų prieš šios deklaracijos pasirašymą man pasireiškė simptomai, panašūs į gripą – karščiavimas, kosulys, dusulys ir kiti kvėpavimo sutrikimai, sloga:

TAIP

NE

1. Aš ar kartu su manimi gyvenantys ir/ar kartu dirbantys asmenys 14 dienų laikotarpiu iki šios deklaracijos pasirašymo dienos yra buvę bet kurioje užsienio valstybėje:

TAIP

NE

1. Aš ar kartu su manimi gyvenantys asmenys ir/ar kartu dirbantys asmenys 14 dienų laikotarpiu iki šios deklaracijos pasirašymo dienos turėjo bet kokių kontaktų su asmenimis, grįžusiais iš bet kurios užsienio valstybės:

TAIP

NE

1. Aš ar kartu su manimi gyvenantys asmenys ir/ar kartu dirbantys asmenys 14 dienų laikotarpiu iki šios deklaracijos pasirašymo dienos turėjo bet kokių kontaktų su asmenimis, kuriems pasireiškė COVID-19 ar į gripą panašūs simptomai:

TAIP

NE

PATVIRTINU, KAD SAVANORIŠKAI BEI SUPRASDAMAS VISAS RIZIKAS KREIPIAUSI IR ATVYKAU Į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ APGYVENDINIMO ĮSTAIGĄ COVID-19 EPIDEMIJOS METU IR NETURIU BEI NETURĖSIU JOKIŲ PRETENZIJŲ ĮSTAIGOS SAVININKAMS, JEIGU BŪČIAU INFEKUOTAS PASLAUGŲ TEIKIMO METU. PATVIRTINU, KAD PERSKAIČIAU IR SUPRATAU VISUS DEKLARACIJOS KLAUSIMUS BEI PATEIKIAU TEISINGĄ INFORMACIJĄ. PATVIRTINU, KAD MAN YRA SUPRANTAMA IR ŽINOMA ATSAKOMYBĖ UŽ MELAGINGOS INFORMACIJOS PATEIKIMĄ:

(parašas)